CELEX: 32017R0970
Language: bg
Date: 2017-06-08 00:00:00
Title: Регламент за изпълнение (ЕС) 2017/970 на Комисията от 8 юни 2017 година за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република

9.6.2017   
            
            
               BG
            
            
               Официален вестник на Европейския съюз
            
            
               L 146/129
            
         РЕГЛАМЕНТ ЗА ИЗПЪЛНЕНИЕ (ЕС) 2017/970 НА КОМИСИЯТА
   от 8 юни 2017 година
   за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 329/2007 на Съвета от 27 март 2007 г. относно ограничителни мерки срещу Народна демократична република Корея (1), и по-специално член 13, параграф 1, буква г) от него,
   като има предвид, че:
   
               (1)
            
            
               В приложение IV към Регламент (ЕО) № 329/2007 са изброени лицата, образуванията и органите, които, след като са били посочени от Комитета по санкциите или от Съвета за сигурност на ООН, са обхванати от замразяването на финансови средства и икономически ресурси съгласно посочения регламент.
            
         
               (2)
            
            
               На 2 юни 2017 г. Съветът за сигурност на ООН прие Резолюция 2356 (2017), като добави 14 физически лица и четири образувания към списъка на лицата и образуванията, които подлежат на ограничителни мерки. На 1 юни 2017 г. Комитетът по санкциите измени също и четири съществуващи вписвания.
            
         
               (3)
            
            
               Поради това приложение IV следва да бъде съответно изменено.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 329/2007 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 юни 2017 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 88, 29.3.2007 г., стр. 1.
   
      ПРИЛОЖЕНИЕ
      Приложение IV към Регламент (ЕО) № 329/2007 се изменя, както следва:
      
                  1.
               
               
                  В категорията „А. Физически лица“ се добавят следните вписвания:
                  
                              „40)
                           
                           
                              Cho Il U (известен още като Cho Il Woo). Дата на раждане: 10.5.1945 г. Място на раждане: Musan, провинция North Hamgyo'ng, Северна Корея. Гражданство: севернокорейско. Паспорт №: 736410010. Други сведения: директор на „Бюро 5“ на Главната разузнавателна служба. Смята се, че Cho отговаря за отвъдморските операции по шпионаж и събирането на външноразузнавателни данни за Северна Корея.
                           
                        
                              41)
                           
                           
                              Cho Yon Chun (известен още като Jo Yon Jun). Дата на раждане: 28.9.1937 г. Гражданство: севернокорейско. Други сведения: заместник-директор на отдел „Организация и ръководство“, който посочва лицата за назначения на ключови постове в Работническата партия на Корея и севернокорейските военни сили.
                           
                        
                              42)
                           
                           
                              Choe Hwi. Пол: мъжки. Година на раждане: 1954 или 1955 г. Гражданство: севернокорейско. Адрес: Северна Корея Други сведения: първи заместник-директор на отдел „Пропаганда и агитация“ към Работническата партия на Корея, който контролира всички севернокорейски медии и служи на държавното управление като инструмент за контролиране на обществеността.
                           
                        
                              43)
                           
                           
                              Jo Yong-Won (известен още като Cho Yongwon). Пол: мъжки. Дата на раждане: 24.10.1957 г. Гражданство: севернокорейско. Адрес: Северна Корея Други сведения: заместник-директор на отдел „Организация и ръководство“, който посочва лицата за назначения на ключови постове в Работническата партия на Корея и севернокорейските военни сили.
                           
                        
                              44)
                           
                           
                              Kim Chol Nam. Дата на раждане: 19.2.1970 г. Гражданство: севернокорейско. Паспорт №: 563120238. Адрес: Северна Корея Други сведения: президент на Korea Kumsan Trading Corporation — дружество, което снабдява Генералното бюро за атомна енергия и служи за насочване на парични средства към Северна Корея.
                           
                        
                              45)
                           
                           
                              Kim Kyong Ok. Година на раждане: 1937 или 1938 г. Гражданство: севернокорейско. Адрес: Пхенян, Северна Корея. Други сведения: заместник-директор на отдел „Организация и ръководство“, който посочва лицата за назначения на ключови постове в Работническата партия на Корея и севернокорейските военни сили.
                           
                        
                              46)
                           
                           
                              Kim Tong-Ho. Пол: мъжки. Дата на раждане: 18.8.1969 г. Гражданство: севернокорейско. Паспорт №: 745310111. Адрес: Виетнам. Други сведения: представител във Виетнам на Tanchon Commercial Bank, която е основната севернокорейска финансова структура за продажби, свързани с оръжия и ракети.
                           
                        
                              47)
                           
                           
                              Min Byong Chol (Min Pyo'ng-ch'o'l; Min Byong-chol; Min Byong Chun). Пол: мъжки. Дата на раждане: 10.8.1948 г. Гражданство: севернокорейско. Адрес: Северна Корея Други сведения: член на отдел „Организация и ръководство“, който посочва лицата за назначения на ключови постове в Работническата партия на Корея и севернокорейските военни сили.
                           
                        
                              48)
                           
                           
                              Paek Se Bong. Дата на раждане: 21.3.1938 г. Гражданство: севернокорейско. Други сведения: Paek Se Bong е бивш председател на Втория икономически комитет, бивш член на Националната комисия по отбрана и бивш заместник-директор на отдел „Сектор за производство на боеприпаси“.
                           
                        
                              49)
                           
                           
                              Pak Han Se (известен още като Kang Myong Chol). Гражданство: севернокорейско. Паспорт №: 290410121. Адрес: Северна Корея Други сведения: заместник-председател на Втория икономически комитет, който наблюдава производството на севернокорейски балистични ракети и ръководи дейностите на Korea Mining Development Corporation, основния севернокорейски търговец на оръжия и главен износител на стоки и оборудване, свързани с балистични ракети и конвенционални оръжия.
                           
                        
                              50)
                           
                           
                              Pak To Chun (известен още като Pak Do Chun). Дата на раждане: 9.3.1944 г. Гражданство: севернокорейско. Други сведения: Pak To Chun е бивш секретар към отдел „Сектор за производство на боеприпаси“, а понастоящем предоставя консултации по въпроси, свързани с ядрената и ракетната програма. Той е бивш член на Комисията на вътрешните работи и член на политбюро на Работническата партия на Корея.
                           
                        
                              51)
                           
                           
                              Ri Jae Il (известен още като Ri Chae-Il). Година на раждане: 1934. Гражданство: севернокорейско. Други сведения: заместник-директор на отдел „Пропаганда и агитация“ към Работническата партия на Корея, който контролира всички севернокорейски медии и служи на държавното управление като инструмент за контролиране на обществеността.
                           
                        
                              52)
                           
                           
                              Ri Su Yong. Пол: мъжки. Дата на раждане: 25.6.1968 г. Гражданство: севернокорейско. Паспорт №: 654310175 Адрес: Куба. Други сведения: длъжностно лице в Korea Ryonbong General Corporation, специализиран в доставки за севернокорейската отбранителна промишленост и продажби, свързани с военния сектор в Пхенян. Възлагането на обществени поръчки от тяхна страна вероятно подпомага севернокорейската програма за химически оръжия.
                           
                        
                              53)
                           
                           
                              Ri Yong Mu. Дата на раждане: 25.1.1925 г. Гражданство: севернокорейско. Други сведения: Ri Yong Mu е заместник-председател на Комисията на вътрешните работи, която се разпорежда по всички въпроси, свързани със сигурността, отбраната и военното дело на Северна Корея, включително доставки и възлагане на обществени поръчки.“
                           
                        
            
                  2.
               
               
                  В категорията „Б. Юридически лица, образувания и органи“ се добавят следните вписвания:
                  
                              „43)
                           
                           
                              Kangbong Trading Corporation. Местонахождение: Северна Корея. Други сведения: Kangbong Trading Corporation е продавала, снабдявала, прехвърляла или закупувала, пряко или непряко, към или от Северна Корея, метали, графит, въглища или софтуер, с цел приходите или получените стоки да облагодетелстват севернокорейското правителство или Работническата партия на Корея. Kangbong Trading Corporation е дъщерно образувание на Министерството на народните въоръжени сили.
                           
                        
                              44)
                           
                           
                              Korea Kumsan Trading Corporation. Местонахождение: Пхенян, Северна Корея. Други сведения: Korea Kumsan Trading Corporation е притежавано или контролирано или действа или претендира да действа в полза на или от името на — пряко или непряко — Генералното бюро за атомна енергия, което наблюдава ядрената програма на Северна Корея.
                           
                        
                              45)
                           
                           
                              Koryo Bank. Местонахождение: Пхенян, Северна Корея. Други сведения: Koryo Bank извършва дейност в сектора на финансовите услуги в икономиката на Северна Корея и е свързана с „Бюро 38“ и „Бюро 39“ на Работническата партия на Корея.
                           
                        
                              46)
                           
                           
                              Стратегически ракетни сили на Корейската народна армия (известни още като Стратегически ракетни сили; Стратегически ракетни сили на КНА). Местонахождение: Пхенян, Северна Корея. Други сведения: Стратегическите ракетни сили на Корейската народна армия отговарят за всички програми за балистични ракети на Корейската народнодемократична република и за изстрелванията на ракетите „СКЪД“ и „NODONG.““
                           
                        
            
                  3.
               
               
                  В категория „А. Физически лица“
                  
                              „14)
                           
                           
                              Choe Song Il. Паспорт №: а) 472320665 (Дата на валидност на паспорта: 26.9.2017 г.), б) 563120356. Гражданство: севернокорейско. Други сведения: представител на Tanchon Commercial Bank във Виетнам. Дата на посочване: 2.3.2016 г.“
                           
                        се заменя със:
                  
                              „14)
                           
                           
                              Choe Song Il. Паспорт №: а) 472320665 (Дата на валидност на паспорта: 26.9.2017 г.), б) 563120356. Гражданство: севернокорейско. Други сведения: представител на Tanchon Commercial Bank. Бивш представител на Tanchon Commercial Bank във Виетнам. Дата на посочване: 2.3.2016 г.“.
                           
                        
            
                  4.
               
               
                  В категория „А. Физически лица“
                  
                              „17)
                           
                           
                              Jang Yong Son. Дата на раждане: 20.2.1957 г. Гражданство: севернокорейско. Други сведения: представител на Korea Mining Development Trading Corporation (KOMID) в Иран. Дата на посочване: 2.3.2016 г.“
                           
                        се заменя със:
                  
                              „17)
                           
                           
                              Jang Yong Son. Дата на раждане: 20.2.1957 г. Гражданство: севернокорейско. Други сведения: Представител на Korea Mining Development Trading Corporation (KOMID). Бивш представител на KOMID в Иран. Дата на посочване: 2.3.2016 г.“.
                           
                        
            
                  5.
               
               
                  В категория „А. Физически лица“
                  
                              „21)
                           
                           
                              Kim Jung Jong (известен още като Kim Chung Chong). Дата на раждане: 7.11.1966 г. Гражданство: севернокорейско. Паспорт №: а) 199421147 (Дата на валидност на паспорта: 29.12.2014 г.), б) 381110042 (Дата на валидност на паспорта: 25.1.2016 г.), в) 563210184 (Дата на валидност на паспорта: 18.6.2018 г.). Други сведения: представител на Tanchon Commercial Bank във Виетнам. Дата на посочване: 2.3.2016 г.“
                           
                        се заменя със:
                  
                              „21)
                           
                           
                              Kim Jung Jong (известен още като Kim Chung Chong). Дата на раждане: 7.11.1966 г. Гражданство: севернокорейско. Паспорт №: а) 199421147 (Дата на валидност на паспорта: 29.12.2014 г.), б) 381110042 (Дата на валидност на паспорта: 25.1.2016 г.), в) 563210184 (Дата на валидност на паспорта: 18.6.2018 г.). Други сведения: представител на Tanchon Commercial Bank. Бивш представител на Tanchon Commercial Bank във Виетнам. Дата на посочване: 2.3.2016 г.“.
                           
                        
            
                  6.
               
               
                  В категория „А. Физически лица“
                  
                              „24)
                           
                           
                              Kim Yong Chol. Дата на раждане: 18.2.1962 г. Гражданство: севернокорейско. Други сведения: Представител на Korea Mining Development Trading Corporation (KOMID) в Иран. Дата на посочване: 2.3.2016 г.“
                           
                        се заменя със:
                  
                              „24)
                           
                           
                              Kim Yong Chol. Дата на раждане: 18.2.1962 г. Гражданство: севернокорейско. Други сведения: представител на Korea Mining Development Trading Corporation (KOMID). Бивш представител на Korea Mining Development Trading Corporation (KOMID) в Иран. Дата на посочване: 2.3.2016 г.“.